**დანართი**

**სსიპ - კორნელი კეკელიძის სახელობის საქართველოს ხელნაწერთა ეროვნულ ცენტრში სამეცნიერო თანამდებობების დასაკავებლად გამოცხადებული კონკურსის ჩატარების წესი და პირობები**

**მუხლი 1. წესის რეგულირების სფერო**

1. წინამდებარე წესი განსაზღვრავს, სსიპ - კორნელი კეკელიძის სახელობის საქართველოს ხელნაწერთა ეროვნულ ცენტრში (შემდგომში - ცენტრი), სამეცნიერო თანამდებობების დასაკავებლად გამოცხადებული კონკურსის (შემდგომში - კონკურსი) ჩატარებისა და კანდიდატების შერჩევის მიზნით შექმნილი საკონკურსო კომისიის (შემდგომში - საკონკურსო კომისია) საქმიანობისა და გადაწყვეტილების მიღების საკითხებს, ასევე, კონკურსის ორგანიზებასთან დაკავშირებულ სხვა საკითხებს.

2. კონკურსი ამ წესის მიზნებისთვის არის საქართველოს კანონმდებლობით დადგენილი წესით კანდიდატის შესაბამისობის დადგენა ვაკანტური თანამდებობის მოთხოვნებთან, რომელიც ტარდება გამჭვირვალობის, თანასწორობისა და სამართლიანი კონკურენციის პრინციპების დაცვით.

**მუხლი 2. კონკურსის მიზანი და ამოცანები**

1. კონკურსის მიზანია ვაკანტური თანამდებობის დასაკავებლად დადგენილ მოთხოვნათა გათვალისწინებით შესაბამისი კანდიდატის შერჩევა.
2. კონკურსის ამოცანებია:

ა) კონკურსში მონაწილე კანდიდატებისთვის ვაკანტური თანამდებობის თანაბრად ხელმისაწვდომობის უზრუნველყოფა;

ბ) ვაკანტურ თანამდებობაზე დასანიშნი კანდიდატის შერჩევისა და მისი თანამდებობაზე დანიშვნის პროცესის გამჭვირვალობის უზრუნველყოფა;

გ) კონკურსში მონაწილე კანდიდატების კვალიფიკაციის, პროფესიული დონის, ცოდნის, პიროვნული თვისებების, მოტივაციისა და უნარ-ჩვევების შეფასება;

დ) შერჩეული კანდიდატის ვაკანტური თანამდებობის მოთხოვნებთან შესაბამისობის დონის განსაზღვრა.

**მუხლი 3. კონკურსის გამოცხადება**

1. ცენტრი კონკურსს აცხადებს მხოლოდ ვაკანტური თანამდებობების დასაკავებლად.
2. კონკურსი ცხადდება ცენტრის ელექტრონულ ვებგვერდზე ([www.manuscript.ge](http://www.manuscript.ge)). შესაძლებელია კონკურსის პირობების საჯაროობის უზრუნველყოფის მიზნით გამოყენებულ იქნას სხვა ელექტრონული საშუალებები.

**მუხლი 4. კონკურსის ჩატარების ფორმა და ეტაპები**

1. კონკურსს ატარებს საკონკურსო კომისია.
2. კონკურსი მოიცავს შემდეგ ეტაპებს:

ა) განცხადებების გადარჩევა;

ბ)გასაუბრება (ტარდება საკონკურსო კომისიის გადაწყვეტილებით, აუცილებლობის შემთხვევაში; გასაუბრება შეიძლება ჩატარდეს ყველა ან შერჩევით კანდიდატთან; შესაძლებელია ელექტრონული ფორმატით ჩატარება).

1. საკონკურსო კომისიის გადაწყვეტილებით კანდიდატთა შერჩევისას შესაძლებელია გამოყენებულ იქნას წერითი დავალება ან ტესტური შეფასების მეთოდი.

**მუხლი 5. საკონკურსო განაცხადების მიღების, განხილვისა და გადაწყვეტილების მიღების ვადები**

1. კონკურსში მონაწილეობის მსურველ პირთა განცხადებების მიღება წარმოებს ცენტრის ელექტრონულ ფოსტაზე - [info@manuscript.ge](mailto:info@manuscript.ge) - 2023 წლის 30 იანვრიდან - 2023 წლის 10 თებერვლის ჩათვლით.

2. ამ მუხლის პირველი პუნქტით დადგენილი ვადების დარღვევით წარდგენილი განცხადება არ რეგისტრირდება.

3. საბუთების გადარჩევის დღედ განისაზღვროს 2023 წლის 13-14 თებერვალი;

4. გასაუბრების ჩატარების დღედ განისაზღვროს 2023 წლის 20-21 თებერვალი;;

**შენიშვნა:** საკონკურსო კომისიის გადაწყვეტილებით, გასაუბრება შესაძლებელია ჩატარდეს ელექტრონულ ფორმატში, კანდიდატებისთვის წინასწარი შეტყობინებით.

5. კონკურსის შედეგები გამოცხადდება არაუგვიანეს 2023 წლის 28 თებერვლისა.

**მუხლი 6. დაწესებულების უფლება-მოვალეობანი**

1. ცენტრი უფლებამოსილია გამოაცხადოს კონკურსი ვაკანტურ თანამდებობაზე,  საქართველოს კანონმდებლობით დადგენილი წესით.
2. ცენტრი ვალდებულია აცნობოს კანდიდატს კონკურსის შესახებ შეტყობინებაში შესული ცვლილების ან/და კონკურსის ახალი ვადის შესახებ, რის შემდეგაც კანდიდატს ეძლევა საკმარისი ვადა წარადგინოს განცხადება ცვლილების გათვალისწინებით ან კონკურსის შესახებ ახალი შეტყობინების შესაბამისად.
3. კონკურსის შესახებ შეტყობინებაში ცვლილება შედის იმავე წესით, რომელიც დადგენილია კონკურსის გამოცხადებისათვის.
4. ცენტრი უფლებამოსილია შეწყვიტოს გამოცხადებული კონკურსი ნებისმიერ ეტაპზე, კანდიდატისათვის საბოლოო გადაწყვეტილების გაცნობამდე.
5. კონკურსის შეწყვეტის შესახებ გადაწყვეტილება შეტყობინების სახით უნდა ეცნობოს თითოეულ კანდიდატს.

**მუხლი 7. კანდიდატის უფლება-მოვალეობანი**

1. კანდიდატმა კონკურსში მონაწილეობისათვის  განცხადება უნდა წარადგინოს დადგენილ ვადაში. კანდიდატი ვალდებულია ცენტრს მიაწოდოს უტყუარი ინფორმაცია საკონკურსო მოთხოვნებთან დაკავშირებით.
2. კანდიდატი უფლებამოსილია განცხადებაში შეიტანოს ცვლილება ცენტრის მიერ განცხადების წარდგენისთვის განსაზღვრული ვადის ამოწურვამდე.

**მუხლი 8. საკონკურსო კომისიის საქმიანობა**

1. საკონკურსო კომისია უფლებამოსილია, მიიღოს გადაწყვეტილება, თუ სხდომას ესწრება წევრთა ნახევარზე მეტი, მაგრამ არანაკლებ 3 წევრისა. გადაწყვეტილება მიღებულად ითვლება, თუ მას მხარს დაუჭერს სხდომაზე დამსწრე წევრთა ნახევარზე მეტი. ხმების თანაბრად გაყოფის შემთხვევაში გადამწყვეტად ითვლება საკონკურსო კომისიის თავმჯდომარის ხმა.

**შენიშვნა:** საკონკურსო კომისიის გადაწყვეტილებით, კომისიის მუშაობა შესაძლებელია განხორციელდეს ელექტრონულ ფორმატში. წევრებისთვის წინასწარი შეტყობინებით.

1. საკონკურსო კომისიის თავმჯდომარის არყოფნის შემთხვევაში მის მოვალეობას ასრულებს საკონკურსო კომისიის თავმჯდომარის მოადგილე.
2. საკონკურსო კომისია აფასებს კანდიდატის შესაბამისობას ვაკანტური თანამდებობის დასაკავებლად დადგენილ მოთხოვნებთან, აუცილებლობის შემთხვევაში ისმენს აღნიშნულ თანამდებობაზე დანიშვნის უფლების მქონე პირის აზრს და დადგენილი წესით გამოაქვს შესაბამისი გადაწყვეტილება.
3. საკონკურსო კომისიის გადაწყვეტილება ფორმდება ოქმით, რომელსაც ხელს აწერენ საკონკურსო კომისიის თავმჯდომარე და საკონკურსო კომისიის დამსწრე წევრები. საკონკურსო კომისიის წევრს უფლება აქვს თავისი განსხვავებული აზრი დაურთოს ოქმს, რის შესახებაც ოქმში კეთდება შესაბამისი ჩანაწერი.
4. კონკურსის შედეგების მიხედვით, საკონკურსო კომისია ვაკანტურ თანამდებობაზე დასანიშნად ცენტრის დირექტორს წარუდგენს ერთ კანდიდატს ან უარს აცხადებს კანდიდატის წარდგენაზე.
5. კონკურსი ითვლება ჩაშლილად, თუ მასში მონაწილეობის მისაღებად არ იქნა წარდგენილი არც ერთი განცხადება, აგრეთვე, იმ შემთხვევაში, თუ საკონკურსო კომისია უარს განაცხადებს თანამდებობაზე დასანიშნად კანდიდატის წარდგენაზე ან/და სხვა ობიექტური გარემოების არსებობის შემთხვევაში.
6. საკონკურსო კომისია ვალდებულია, საბოლოო გადაწყვეტილება მიიღოს განცხადების წარდგენის ვადის დასრულებიდან არა უგვიანეს 15 დღის ვადაში.
7. საკონკურსო კომისიის თავმჯდომარე ან საკონკურსო კომისიის სხვა უფლებამოსილი პირი, საბოლოო გადაწყვეტილების მიღებიდან არა უგვიანეს 5 სამუშაო დღისა, ზეპირი, წერილობითი ან  ელექტრონული ფოსტის მეშვეობით, აცნობებს ყოველ კანდიდატს მის მიმართ გამოტანილ გადაწყვეტილებას, ხოლო ცენტრის დირექტორს – საკონკურსო კომისიის მიერ წარდგენილი კანდიდატის ან კანდიდატის წარდგენაზე უარის შესახებ ინფორმაციას.

**საკვალიფიკაციო მოთხოვნები**

**თანამდებობის დასახელება:**

კოდიკოლოგიისა და ტექსტოლოგიის განყოფილების მთავარი მეცნიერი თანამშრომელი

**დამსაქმებელი:** სსიპ კ.კეკელიძის სახელობის საქართველოს ხელნაწერთა ეროვნული ცენტრი

**თანამდებობრივი სარგო:** 1150 ლარი

**ადგილების რაოდენობა:** 2

**სამსახურის ადგილმდებარეობა:** თბილისი

**სამუშაოს ტიპი:** სრული განაკვეთი

**სამუშაოს აღწერა:**

ქართული ხელნაწერების კოდიკოლოგიური ანალიზი; სამეცნიერო აღწერილობებისა და კატალოგების შედგენა; ქართული მწიგნობრობის კერების ისტორიის კვლევა; ძვ.ქართული ტექსტების კრიტიკული გამოცემების მომზადება

**მოთხოვნები:**

**უმაღლესი განათლება:** ჰუმანიტარული მეცნიერებები - დოქტორის ან მასთან გათანაბრებული აკადემიური ხარისხი.

**სამუშაო გამოცდილება:** სამეცნიერო-კვლევითი საქმიანობის არანაკლებ 6 წლის გამოცდილება.

**დამატებითი მოთხოვნები:**

**აუცილებელია:**

ხელნაწერთა აღწერა-კატალოგიზაციის, კვლევისა და პუბლიკაციის გამოცდილება; სამეცნიერო პროექტების ხელმძღვანელობის ან მათში მონაწილეობის გამოცდილება; ძველი ქართული ენის ცოდნა.

ბოლო 10 წლის განმავლობაში გამოქვეყნებული ნაშრომების სიისა და 2 სამეცნიერო ნაშრომის ასლის წარმოდგენა.

**სასურველია:**

პუბლიკაციები უცხოენოვან გამოცემებში; საერთაშორისო სამეცნიერო ფორუმებში/პროექტებში მონაწილეობის გამოცდილება; უცხოურ სამეცნიერო ცენტრებსა და სიძველეთსაცავებთან თანამშრომლობის გამოცდილება; ძველი ბერძნული ენის ცოდნა.

**კომპიუტერული პროგრამები:**

Microsoft Office Word.

**უცხო ენები:**

ერთ-ერთი უცხო ენა.

**თანამდებობის დასახელება:**

წყაროთმცოდნეობისა და დიპლომატიკის განყოფილების უფროსი მეცნიერი თანამშრომელი

**დამსაქმებელი:** სსიპ კორნელი კეკელიძის სახელობის საქართველოს ხელნაწერთა ეროვნული ცენტრი

**თანამდებობრივი სარგო:** 1030 ლარი

**ადგილების რაოდენობა:** 1

**სამსახურის ადგილმდებარეობა:** თბილისი

**სამუშაოს ტიპი:** სრული განაკვეთი

**სამუშაოს აღწერა:**

ხელნაწერთა ეროვნულ ცენტრში დაცული საისტორიო დოკუმენტური წყაროების წყაროთმცოდნეობითი კვლევა; უცხოენოვან დოკუმენტებთან მუშაობა; მონაწილეობა სხვადასხვა სამეცნიერო ექსპედიციებში; სამეცნიერო სტატიების მომზადება და პუბლიკაცია; ადგილობრივ და საერთაშორისო სამეცნიერო კონფერენციებში მონაწილეობის მიღება.

**მოთხოვნები:**

**უმაღლესი განათლება** ჰუმანიტარული მეცნიერებები -დოქტორის ან მასთან გათანაბრებული აკადემიური ხარისხი.

**სამუშაო გამოცდილება** მინიმუმ 5 წლიანი გამოცდილება

**დამატებითი მოთხოვნები:**

ქართულ-სპარსულ ისტორიულ დოკუმენტებზე მუშაობის გამოცდილება

**აუცილებელია:**

სპარსული ენის ცოდნა;

ბოლო 5 წლის განმავლობაში გამოქვეყნებული ნაშრომების სიისა და 2 სამეცნიერო ნაშრომის ასლის წარმოდგენა.

**სასურველია:**

სამეცნიერო გრანტებში მონაწილეობა / ხელნძღვანელობა;

ადგილობრივ და უცხოურ სამეცნიერო ფორუმებში მონაწილეობა.

**კომპიუტერული პროგრამები:**

|  |  |  |
| --- | --- | --- |
| Microsoft Office Word |  | |
|  | |  | |
| **ენები**  ერთ-ერთი უცხო ენა | |  | |

**თანამდებობის დასახელება:**

ფონდების დაცვის, აღრიცხვისა და ექსპონირების დეპარტამენტის უფროსი მეცნიერი თანამშრომელი

**დამსაქმებელი:** სსიპ კორნელი კეკელიძის სახელობის საქართველოს ხელნაწერთა ეროვნული ცენტრი

**თანამდებობრივი სარგო:** 1030 ლარი

**ადგილების რაოდენობა:** 2

**სამსახურის ადგილმდებარეობა:** თბილისი

**სამუშაოს ტიპი:** სრული განაკვეთი

**სამუშაოს აღწერა:**

ცენტრში დაცული ფონდების აღრიცხვა-სისტემატიზაცია; მასალის მიმოქცევის ამსახველი დავთრების წარმოება; სამკითხველო დარბაზის მოთხოვნების უზრუნველყოფა; სარესტავრაციო და დიგიტალური პროექტების ხელშეწყობა. დეპარტამენტის სამეცნიერო საქმინობაში მონაწილეობა და ინდივიდუალური სამეცნიერო მუშაობა.

**მოთხოვნები:**

**უმაღლესი განათლება** ჰუმანიტარული მეცნიერებები -დოქტორის ან მასთან გათანაბრებული აკადემიური ხარისხი.

**სამუშაო გამოცდილება** მინიმუმ 5 წლიანი გამოცდილება

**დამატებითი მოთხოვნები:**

**აუცილებელია:**

ხელნაწერ ფონდებთან მუშაობის გამოცდილება.

ბოლო 5 წლის განმავლობაში გამოქვეყნებული ნაშრომების სიისა და 2 სამეცნიერო ნაშრომის ასლის წარმოდგენა.

**სასურველია:**

სამეცნიერო გრანტებში მონაწილეობა / ხელნძღვანელობა;

ადგილობრივ და უცხოურ სამეცნიერო ფორუმებში მონაწილეობა.

**კომპიუტერული პროგრამები:**

|  |  |
| --- | --- |
| Microsoft Office Word |  |

|  |  |
| --- | --- |
|  |  |
| **ენები**  ერთ-ერთი უცხო ენა |  |

|  |  |
| --- | --- |
|  |  |
|  |  |

|  |  |
| --- | --- |
|  |  |

**თანამდებობის დასახელება:**

სამეცნიერო ბიბლიოგრაფიის, ტერმინოლოგიისა და საცნობარო ლიტერატურის განყოფილების მთავარი მეცნიერი თანამშრომელი

**დამსაქმებელი:** სსიპ კორნელი კეკელიძის სახელობის საქართველოს ხელნაწერთა ეროვნული ცენტრი

**თანამდებობრივი სარგო:** 1150 ლარი

**ადგილების რაოდენობა:** 1

**სამსახურის ადგილმდებარეობა:** თბილისი

**სამუშაოს ტიპი:** სრული განაკვეთი

**სამუშაოს აღწერა:**

ისტორია-ფილოლოგიის დარგებში სამეცნიერო, სამცნიერო-ბიბლიოგრაფიული ლიტერატურის და საენციკლოპედიო მასალის დამუშავება და გამოსაცემად მომზადება; ქართული მწერლობის კვლევა.

**მოთხოვნები:**

უმაღლესი განათლება დოტორი/დოქტორთან გათანაბრებული

სამუშაო გამოცდილება სამეცნიერო-კვლევითი საქმიანობის არანაკლებ 6 წლის გამოცდილება.

**დამატებითი მოთხოვნები:**

**აუცილებელია:**

სამეცნიერო, საცნობარო-ბიბლიოგრაფიული და საენციკლოპედიო ხასიათის ლიტერატურის გამოსაცემად მომზადების გამოცდილება.

ბოლო 10 წლის განმავლობაში გამოქვეყნებული ნაშრომების სიისა და 2 სამეცნიერო ნაშრომის ასლის წარმოდგენა.

**სასურველია:**

ძველი ქართული ენის ცოდნა

სამეცნიერო გრანტებში მონაწილეობა / ხელნძღვანელობა;

ადგილობრივ და უცხოურ სამეცნიერო ფორუმებში მონაწილეობა.

**კომპიუტერული პროგრამები:**

|  |  |
| --- | --- |
| Microsoft Office Word |  |

|  |  |
| --- | --- |
|  |  |
| **ენები**  ერთ-ერთი უცხო ენა |  |

**კონკურსში მონაწილე კანდიდატის მიერ წარმოსადგენი დოკუმენტაცია**

* პირადობის დამადასტურებელი მოწმობის ასლი
* ავტობიოგრაფია (CV ფოტოსურათით)
* დასაკავებელი თანამდებობისთვის აუცილებელი შესაბამისი აკადემიური ხარისხის დამადასტურებელი დიპლომის ასლი
* გამოქვეყნებული სამეცნიერო ნაშრომების ჩამონათვალი (ცალკე დოკუმენტად წარმოდგენა სავალდებულოა იმ შემთხვევაში, თუ შესაბამისი ინფორმაცია არ არის მოცემული ავტობიოგრაფიაში/ CV-ში)
* გამოქვეყნებული 2 სამეცნიერო ნაშრომის ასლი, რომელიც განმცხადებლის აზრით, ყველაზე უკეთ წარმოაჩენს მის სამეცნიერო პოტენციალსა და კვლევის უნარს
* ჩამონათვალი და მოკლე აღწერილობა განმცხადებლის მიერ შესრულებული სამეცნიერო-კვლევითი სამუშაოებისა (არაუმეტეს 2 გვერდისა)
* ჩამონათვალი სამეცნიერო გრანტების (მონაწილეობა/ხელმძღვანელობა (ცალკე დოკუმენტად წარმოდგენა სავალდებულოა იმ შემთხვევაში, თუ შესაბამისი ინფორმაცია არ არის მოცემული ავტობიოგრაფიაში/ CV-ში)
* ადგილობრივ და უცხოურ სამეცნიერო ფორუმებში მონაწილეობის ჩამონათვალი (ცალკე დოკუმენტად წარმოდგენა სავალდებულოა იმ შემთხვევაში, თუ შესაბამისი ინფორმაცია არ არის მოცემული ავტობიოგრაფიაში/ CV-ში).
* ჩამონათვალი და მოკლე აღწერილობა იმ სამეცნიერო-კვლევითი სამუშაოებისა, რომლის შესრულებასაც აპირებს განმცხადებელი ვაკანტურ პოზიციაზე უახლოესი ოთხი წლის განმავლობაში (არაუმეტეს 2 გვერდისა)
* კონკურსანტმა უნდა წარმოადგინოს დარგის განვითარების კონცეფცია, რომელიც შეეხება როგორც კონკრეტული მიმართულების, ასევე, ზოგადად, ხელნაწერთა ეროვნული ცენტრის სამეცნიერო პოტენციალის განვითარების სტრატეგიულ გეგმებს/ხედვას. (ეხება მხოლოდ მთავარი მეცნიერი თანამშრომლის პოზიციაზე წარმოდგენილ კანდიდატს)
* ინფორმაცია შესაბამისი დარგის 2 რეკომენდატორის შესახებ (სახელი,  გვარი, საკონტაქტო ინფორმაცია - ტელეფონი, ელ-ფოსტა), (ცალკე დოკუმენტად წარმოდგენა სავალდებულოა იმ შემთხვევაში, თუ შესაბამისი ინფორმაცია არ არის მოცემული ავტობიოგრაფიაში/ CV-ში)

**სსიპ - კორნელი კეკელიძის სახელობის საქართველოს**

**ხელნაწერთა ეროვნული ცენტრის**

**დირექტორს**

**ბატონ ზაალ აბაშიძეს**

**მოქალაქე** *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(სახელი, გვარი)*

**პირადი ნომერი: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**მისამართი: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ტელეფონის ნომერი: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ელ-ფოსტა: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**გ ა ნ ც ხ ა დ ე ბ ა**

გთხოვთ, განიხილოთ ჩემი კანდიდატურა სსიპ - კორნელი კეკელიძის სახელობის საქართველოს ხელნაწერთა ეროვნული ცენტრის

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ვაკანტურ პოზიციაზე.

**დანართები:**

* პირადობის დამადასტურებელი მოწმობის ასლი
* ავტობიოგრაფია (CV ფოტოსურათით)
* დასაკავებელი თანამდებობისთვის აუცილებელი შესაბამისი აკადემიური ხარისხის დამადასტურებელი დიპლომის ასლი
* გამოქვეყნებული სამეცნიერო ნაშრომების ჩამონათვალი.
* გამოქვეყნებული 2 სამეცნიერო ნაშრომის ასლი.
* ჩამონათვალი და მოკლე აღწერილობა განმცხადებლის მიერ შესრულებული სამეცნიერო-კვლევითი სამუშაოებისა.
* ჩამონათვალი სამეცნიერო გრანტებისა (მონაწილეობა/ხელმძღვანელობა).
* ადგილობრივ და უცხოურ სამეცნიერო ფორუმებში მონაწილეობის ჩამონათვალი.
* ჩამონათვალი და მოკლე აღწერილობა იმ სამეცნიერო-კვლევითი სამუშაოებისა, რომელთა შესრულებასაც აპირებს განმცხადებელი ვაკანტურ პოზიციაზე უახლოესი ოთხი წლის განმავლობაში.
* დარგის განვითარების კონცეფცია(მთავარი მეცნიერი თანამშრომლის პოზიციაზე)
* ინფორმაცია შესაბამისი დარგის 2 რეკომენდატორის შესახებ.

**თანახმა ვარ:** სსიპ - კორნელი კეკელიძის სახელობის საქართველოს ხელნაწერთა ეროვნული ცენტრის მიერ გადამოწმდეს ჩემს მიერ წარმოდგენილ განცხადებაში და შესაბამის დოკუმენტებში მითითებული ინფორმაციის სისწორე და შეუსაბამობის შემთხვევაში მიიღოს გადაწყვეტილება კონკურსიდან ჩემი მოხსნის შესახებ.

**პატივისცემით,**

*\_\_\_\_\_\_\_\_\_\_\_\_\_\_\_\_\_\_\_\_\_\_*

*(ხელმოწერა)*

\_\_\_\_\_\_\_\_\_\_\_\_\_\_\_\_\_\_\_\_\_\_\_ 2023 წ.

*(თარიღი)*